Diari Oficial de la Generalitat Valenciana


Sumari del DOGV 3903, del 22-12-2000 (2000/10891)

ACORD de 5 de desembre de 2000, del Govern Valencià, pel qual s'autoritza determinada transferència de crèdits del capítol IV del programa 443.10 Protecció als Consumidors i Qualitat de Béns i Serveis al mateix capítol del programa 721.10 Direcció i Serveis Generals, que implica la modificació de la línia nominativa 2977 Fundació Ciutat Audiovisual, per import de dotze milions cinc-centes mil pessetes (47.105.738 PTA). Exp.11.024/2000/278.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/10465


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 de desembre de 2000, del Govern Valencià, pel qual s'autoritza determinada transferència de crèdits del capítol IV del programa 443.10 Protecció als Consumidors i Qualitat de Béns i Serveis al mateix capítol del programa 721.10 Direcció i Serveis Generals, que implica la modificació de la línia nominativa 2977 Fundació Ciutat Audiovisual, per import de dotze milions cinc-centes mil pessetes (68.448.294 PTA). Exp.11.024/2000/278. [2000/X10280]
  
El Govern Valencià, en la reunió del dia 5 de desembre de 2000, adoptà l'acord següent:
  
La Fundació Ciutat Audiovisual, de la qual participa com a fundador la Generalitat Valenciana, ha sigut l'encarregada de preparar el projecte de la Ciutat del Cinema.
  
En la Llei de Pressupostos de la Generalitat Valenciana per a l'exercici 2000, existeix en l'annex de transferències corrents del programa 721.10 Direcció i Serveis Generals, la línia 2977 Fundació Ciutat Audiovisual a fi de contribuir al finançament de les despeses corrents del projecte la Ciutat del Cinema, i resultant, en aquests moments, necessari augmentar la consignació actual d'aquesta línia, la Conselleria d'Indústria i Comerç proposa una transferència de crèdit del capítol IV del programa 443.10 Protecció als Consumidors i Qualitat de Béns i Serveis al mateix capítol del programa 721.10 Direcció i Serveis Generals, que implica augmentar la línia nominativa 2977 esmentada.
  
En conseqüència, i en virtut del que disposen els articles 18 i 19 de la Llei 10/1999, de Pressupostos de la Generalitat Valenciana per a l'exercici 2000, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 99.44.112.47.5, per import de 47.483.666 PTA.
  
Segon
  
S'autoritza l'increment de crèdit en l'aplicació pressupostària 57.69.377.46.1, per import de 18.419.938 PTA.
  
Tercer
  
S'autoritza la modificació en l'annex de transferències corrents dels programes 443.10 Protecció als Consumidors i Qualitat de Béns i Serveis i 721.10 Direcció i Serveis Generals, en les línies de subvenció 3075 i 2977, que queden tal com es detallen a continuació:
  
Annex de transferències corrents
  
Programa 443.10 Protecció als Consumidors i Qualitat de Béns i Serveis
  
Codi Denominació Modificació
  
 (alta/baixa)
  
3075 Estratègies de consum 2000-2025 -12.500.000
  
Programa 721.10 Direcció i Serveis Generals
  
Codi Denominació Modificació
  
 (alta/baixa)
  
2977 Fundació Ciutat Audiovisual + 14.120.389
  
València, 5 de desembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO